കോവിഡ്: ആന്റിബോഡി 42 പേര്ക്കു മാത്രമെന്നു പഠനം കൊച്ചി : കോവിഡ് പ്രതിരോധശേഷിക്കുള്ള ആന്റിബോഡിയുള്ളവര് സംസ്ഥാനത്ത് 42 ശതമാനം മാത്രമാണെന്ന് ഐ.സി.എം.ആറിന്റെ പഠനം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ 50 ശതമാനത്തിലധികം കേരളീയര്ക്ക് രോഗബാധയ്ക്കു സാധ്യതയുണ്ടെന്ന് ഐ.സി.എം.ആര്. പഠനം വ്യക്തമാക്കുന്നു. കേരളത്തിലെ അവസ്ഥ കൂടുതല് മനസിലാക്കുന്നതിന് സംസ്ഥാനം സെറോ സര്വൈലന്സ് പഠനം ഉടനെ ആരംഭിക്കുമെന്നും വിവരാവകാശ നിയമപ്രകാരമുള്ള ചോദ്യത്തിനുള്ള മറുപടിയില് ആരോഗ്യവകുപ്പ് ഡയറക്ടര് അറിയിച്ചു. ഈ മാസം ഒന്നു വരെ കേന്ദ്രസര്ക്കാര് കോവിഡ് പ്രതിരോധപ്രവര്ത്തനങ്ങള്ക്കായി 648.17 കോടി രൂപയാണ് നല്കിയത്. സംസ്ഥാനത്തിന്റെ വിഹിതം ഉള്പ്പെടെ 702.39 കോടി രൂപ ചെലവിട്ടു. മാര്ച്ച്ഏപ്രില് കാലയളവില് സ്വകാര്യ ആശുപത്രികള്ക്ക് കേന്ദ്രസര്ക്കാര് ഒരുഡോസിന് 150 രൂപ നിരക്കിലാണ് വാക്സിന് നല്കിയത്. മേയ് ഒന്നു മുതല് കേന്ദ്രസര്ക്കാര് സ്വകാര്യ ആശുപത്രികള്ക്ക് നേരിട്ട് വാക്സിന് നല്കുന്നില്ല. നിര്മാതാക്കളില് നിന്ന് ആശുപത്രികള് നേരിട്ടുവാങ്ങുകയാണ്. വാക്സിനേഷന് പ്രക്രിയ ത്വരിതപ്പെടുത്തുന്നതിന് സിറം ഇന്സ്റ്റിറ്റ്യൂട്ടില് നിന്ന് കോവിഷീല്ഡ് വാങ്ങുന്നതിനും ഓഗസ്റ്റ് മുതല് നിര്മാതാക്കള് ഈടാക്കുന്ന അതേ നിരക്കില് ഡോസിന് 630 രൂപ സ്വകാര്യ ആശുപത്രികള്ക്കു വിതരണം ചെയ്യാനും സംസ്ഥാനം തീരുമാനിച്ചതായി വിവരാവകാശ പ്രവര്ത്തകനായ അഡ്വ. ടോം തോമസ് പൂച്ചലിന് നല്കിയ മറുപടിയില് ആരോഗ്യവകുപ്പ് വ്യക്തമാക്കുന്നു. ഓണ്ലൈന് ബുക്കിങ്ങിന് ഒരു സെഷന്റെ 50 ശതമാനം സ്ളോട്ടുകളാണ് അനുവദിച്ചിട്ടുള്ളത്. കോവിഡ് പ്രതിരോധത്തിനായി സംസ്ഥാന സര്ക്കാരിന് ഇതുവരെ ലഭിച്ച സംഭാവനകളുടെ കണക്ക് ലഭ്യമല്ലെന്നും മറുപടിയില് പറയുന്നു. രാജു പോള്